Tengku Muhammad Ismail

Yang Teramat Mulia Tengku Muhammad Ismail ibni Al-Wathiqu Billah Sultan Mizan Zainal Abidin (diputerakan pada 1 Mac 1998) merupakan Yang di-Pertuan Muda Terengganu. 

Baginda adalah putera sulung dan anakanda kedua kepada KDYMM Sultan Terengganu Sultan Mizan Zainal Abidin ibni Sultan Mahmud Al-Muktafi Billah Shah dan KDYMM Sultanah Terengganu Sultanah Nur Zahirah.

Kehidupan peribadi
Baginda merupakan anakanda kedua daripada 4 orang adik-beradik. Baginda mempunyai seorang kekanda dan 2 orang adinda: 

 Yang Amat Mulia Tengku Nadhirah Zahrah (Tengku Puteri Utama Raja) 
 Yang Amat Mulia Tengku Muhammad Mua'az (Tengku Sri Setia Mahkota Raja) 
 Yang Amat Mulia Tengku Fatimatuz Zahra’ (Tengku Puteri Daulath Raja)

Pendidikan
Baginda mendapat pendidikan di Garden International School di Kuala Lumpur. Baginda juga khabarnya melanjutkan pelajaran di luar negara di United Kingdom.

 Pewarisan takhta 
Baginda berada dalam barisan pertama dalam kedudukan sistem pewarisan takhta kerajaan negeri Terengganu dan diisytihar sebagai Yang Teramat Mulia Yang di-Pertuan Muda Terengganu.

 Baginda dan Majlis Penasihat Pemangku Raja 

Pada 13 Disember 2006, baginda dimasyhurkan sebagai Pemangku Raja Terengganu mengikut Syarat (1) Fasal 16AA, Undang-undang Bagi Diri Kerajaan Terengganu (Bab Yang Kedua) mengenai Pelantikan Pemangku Raja. Baginda dibantu oleh tiga orang ahli Majlis Penasihat Pemangku Raja yang ditubuhkan berikutan Baginda yang belum mukallaf (boleh menjalankan tanggungjawab sendiri) untuk mentadbir negeri Terengganu bersendirian.

+ Majlis Penasihat Pemangku Raja Ahli  Keterangan  Catatan Tengku Baderulzaman ibni Sultan Mahmud al-Muktafi Billah Shah  Tengku Sri Panglima Raja Terengganu  Pengerusi Tengku Abdullah Sulaiman Shah ibni Sultan Ismail Nasiruddin Shah  Tengku Sri Laksamana Raja Terengganu  Ahli Datuk Haji Abdul Kadir bin Haji Sulaiman  Hakim Mahkamah Persekutuan  Ahli

 Baginda dan Majlis Perwakilan Pemangku Raja 

Pada 26 Ogos 2010, baginda sekali lagi dimasyhurkan sebagai Pemangku Raja Terengganu setelah ayahandanya berpuas hati bahawa baginda telah mukallaf.(30 Ogos 2010). Sultan Mizan Zainal Abidin berkenan memasyhurkan anakanda baginda Tengku Muhammad Ismail sebagai pemangku Raja Terengganu berkuatkuasa Khamis lepas. mStar. Akan tetapi, berikutan baginda masih melanjutkan pelajaran di England, Majlis Perwakilan Pemangku Raja ditubuhkan menggantikan fungsi Majlis Penasihat Pemangku Raja yang dibubarkan.

+ Majlis Perwakilan Pemangku Raja Ahli  Keterangan  Catatan Tengku Mustafa Kamel ibni Sultan Mahmud al-Muktafi Billah Shah  Tengku Sri Bendahara Raja Terengganu  Pengerusi Tengku Abdullah Sulaiman ibni Sultan Ismail Nasiruddin Shah  Tengku Sri Laksamana Raja Terengganu  Ahli Datuk Abdul Kadir Sulaiman  Hakim Mahkamah Persekutuan  Ahli

 Peranan 
Pada 19 Julai 2009, baginda dilantik sebagai Penaung Persekutuan Pengakap Malaysia bagi negeri Terengganu.

 Darjah kebesaran 
Baginda telah dianugerahkan:

 :
 50px Darjah Kerabat DiRaja Terengganu Yang Amat Mulia Darjah Yang Pertama (DKR I, 14 Disember 2011).
 50px Darjah Kebesaran Kerabat Terengganu Yang Amat Mulia Darjah Yang Pertama (DK I, 12 Disember 2006).
 50px Darjah Seri Setia Sultan Mizan Zainal Abidin Terengganu - Dato' Seri (SSMZ).

 Terasul dan gelaran 

 1 Mac 1998 - 15 Mei 1998: Yang Mulia Tengku Muhammad Ismail bin Tengku Mizan Zainal Abidin
 15 Mei 1998 - 12 Januari 2006: Yang Amat Mulia Tengku Muhammad Ismail ibni Al-Wathiqu Billah Sultan Mizan Zainal Abidin
 12 Januari 2006 - 12 November 2006: Duli Yang Teramat Mulia Tengku Muhammad Ismail ibni Al-Wathiqu Billah Sultan Mizan Zainal Abidin, Yang di-Pertuan Muda Terengganu
 12 November 2006 - 12 Disember 2011: Kebawah Duli Yang Maha Mulia Tengku Muhammad Ismail ibni Al-Wathiqu Billah Sultan Mizan Zainal Abidin, Pemangku Raja Terengganu
 12 Disember 2011 - kini: Duli Yang Teramat Mulia Tengku Muhammad Ismail ibni Al-Wathiqu Billah Sultan Mizan Zainal Abidin, Yang di-Pertuan Muda Terengganu

Rujukan

Kategori:Orang hidup
Kategori:Orang dari Terengganu
Kategori:Kelahiran 1998
Kategori:Yang di-Pertuan Muda Terengganu
Kategori:Orang Malaysia berketurunan Melayu
Kategori:Orang Malaysia berketurunan Arab
Kategori:Orang Malaysia berketurunan Siam
Kategori:Muslim Malaysia
Kategori:Pewaris takhta